title: "Fr\u00e4\u00e4mwurd"
text: "Fr\u00e4\u00e4mwurden san wurden, diar faan \u00f6\u00f6der spriaken auernimen wurden san.\n\n Miast men wi sok wurden, diar faan ual spriaken \u00fcs Latiinsk of Griichisk al f\u00f6r linger tidj iin uun \u00fc\u00fcs spriak kimen san. Det san internationalismen, diar't uun flook spriaken m\u00e4 bluas letj feranrangen jaft.\n\n Man uk daalang wurd st\u00fcdag nei wurden faan \u00f6\u00f6der spriaken auernimen an do tu det aanj gramatik of \u00fctjspriak uunpaaset. Det san neologismen. Jo kem flooksis \u00fctj at Ingelsk, an uun't Nuurdfresk uk flooksis \u00fctj at Sjiisk. Wan hoker en sjiisk wurd br\u00fckt, huar't uk en gud nuurdfresk wurd f\u00f6r jaft, do sait am, hi sjiisket.\n\nUk det wurd fr\u00e4\u00e4mwurd salew as en fr\u00e4\u00e4mwurd, hat komt faan't huuchsjiisk Fremdwort. Uun a spriakwedenskap woort miast faan l\u00f6nwurden snaaket, det as en betj algemianer. An wan en fr\u00e4\u00e4mwurd uun en spriak auernimen wurden as, do as det jo ei muar fr\u00e4\u00e4m. Fr\u00e4\u00e4mwurden san diarefter l\u00f6nwurden, diar \u00fcs fr\u00e4\u00e4m f\u00f6\u00f6rkem.\n\nLuke uk diar \n\nSpriak"